SCN ยัน! “โรงไฟฟ้ามินบู” ไร้กระทบมาตรการ “แบงก์ชาติเมียนมา”
SCN ย้ำชัด! ธนาคารกลางเมียนมาออกมาตรการระงับชำระเงินต้นและดอกเบี้ยเจ้าหนี้ในต่างประเทศ ไม่ส่งผลกระทบต่อโครงการโรงไฟฟ้าพลังงานแสงอาทิตย์ เมืองมินบู
SCN ย้ำชัด! ธนาคารกลางเมียนมาออกมาตรการระงับชำระเงินต้นและดอกเบี้ยเจ้าหนี้ในต่างประเทศ ไม่ส่งผลกระทบต่อโครงการโรงไฟฟ้าพลังงานแสงอาทิตย์ เมืองมินบู
21 ก.ค. 2565

ดร.ฤทธี กิจพิพิธ ประธานเจ้าหน้าที่บริหาร บริษัท สแกน อินเตอร์ จำกัด (มหาชน) หรือ SCN ผู้เชี่ยวชาญด้านธุรกิจก๊าซธรรมชาติ พลังงานทดแทน และขนส่งแบบครบวงจร เปิดเผยว่า จากกรณีที่ธนาคารกลางเมียนมา ประกาศคำสั่งไปยังภาคเอกชนทุกประเภทธุรกิจให้ระงับชำระหนี้ทั้งเงินต้นและเงินดอกเบี้ยแก่เจ้าหนี้ในต่างประเทศนั้น บริษัทฯ ไม่ได้รับผลกระทบใดๆ จากคำสั่งของธนาคารกลางเมียนมา
สำหรับ SCN ได้เข้าไปลงทุนในโครงการโรงไฟฟ้าพลังงานแสงอาทิตย์ เมืองมินบู ประเทศเมียนมา ซึ่งเป็นคู่สัญญาโดยตรงกับทางกระทรวงพลังงานของเมียนมา และโครงการโรงไฟฟ้ามินบู ไม่ได้กู้เงินจากสถาบันการเงินจากต่างประเทศ มาดำเนินธุรกิจโรงงานไฟฟ้า อีกทั้งเมียนมาเป็นประเทศที่ยังมีความต้องการใช้ไฟฟ้าเพิ่มสูงขึ้น และธุรกิจโรงไฟฟ้า เป็นระบบบริการสาธารณูปโภคพื้นฐาน จึงไม่ได้รับผลกระทบจากมาตรการดังกล่าว